ישיבת קול תורה לצעירים

ישיבת קול תורה לצעירים היא ישיבה קטנה חרדית-ליטאית, שהינה חלק מישיבת קול תורה, הממוקמת בשכונת בית וגן בירושלים.

תולדות הישיבה 

הישיבה נוסדה בשנת 1939 על ידי הרב יחיאל מיכל שלזינגר, ששימש קודם לכן כמורה הוראה ור"מ בפרנקפורט, והרב ברוך קונשטט, ששימש כאב בית דין וראש ישיבה בעיר פולדה, עבור נוער שעלה ממערב אירופה. הישיבה הוקמה בעקבות אירועי "ליל הבדולח", עבור יוצאי גרמניה שעלו לארץ ישראל. הישיבה הייתה מושפעת במידה מסוימת מהגותו של הרב שמשון בן רפאל הירש ומאסכולת "תורה עם דרך ארץ", שאותה ייסד, וגם בסממנים מדרך הלימוד הליטאית.

שמה של הישיבה ניתן לה על ידי הרבנית מטל שלזינגר, רעייתו של ראש הישיבה, שאמרה כי "קול לימוד התורה של בעלה ערב לה יותר מכל התענוגות הגשמיים שהותירה אחריה בגרמניה".

עד סוף שנות ה-70 פעלו הישיבה גדולה והקטנה כמסגרת אחת, בשלב מסוים הן נפרדו לשני מסגרות שונות.

הבעלות על הישיבה התחלקה בין הרבנים למשפחת שלזינגר לבין משפחת קונשטט, כאשר בשנת 1994 עם פטירתו של הרב אלחנן משה קונשטט, מונה הרב יחזקאל קורן לכהן כראש הישיבה, במקביל לתפקידו כמגיד שיעור בישיבה הקטנה, עד לפטירתו בשנת 2020.

צוות הישיבה

צוות הישיבה בעבר 

עם פתיחתה של הישיבה, חבר הרבנים של הישיבה כלל את: הרב יונה מרצבך רב העיר דרמשטאדט, הרב יוסף יהודה ריינר, יוצא הונגריה, והרב חיים יוסף יעקובוביץ ששימש כר"מ בישיבת פרנקפורט יחד עם הרב שלזינגר, ועלה ארצה בשנת 1934.

בשנת 1951, נכנס הרב ישראל בונדהיים לכהן כמגיד שיעור לבני שיעור א'.

הרב ישראל גנס היה מרבניה הבולטים של הישיבה הקטנה, ובכלל. מתחילה נכנס לכהן בתור משגיח במקום הרב דוב זאב שטיינהוז, ומשלא התאים לתפקיד בעקבות אופיו הרך, עבר לכהן כמגיד שיעור למחצית השנייה של בני שיעור א'. וכשנה לאחר מכן בשנת 2020 התחתן בשנית בגיל 79. באותה השנה הפסיק לתקופת מה למסור שיעורים בישיבה, ובמהלך השנה שלאחר מכן עזב לגמרי את הישיבה. את מקומו החליף הרב חיים מייזליש ששימש קודם לכן כמשיב לבני שיעור ב', ולפני לכן שימש כמגיד שיעור בישיבת עטרת שלמה.

בשנת 1985 נכנס הרב יחזקאל קורן לכהן כמגיד שיעור לבני שיעור ג'. הרב קורן היה בעל הרשאת חתימה ונפטר בשנת 2020 מקורונה.

הרב יעקב רבינוביץ' - תאומים שימש כמגיד שיעור לבני שיעור ב', מתחילה בעיון ולאחר מכן עבר לבקיאות. במשך 15 שנה היה חולה במחלת ALS, במהלך מחלתו מילא את מקומו הרב שמואל נוסבוים, עד לפטירתו של הרב רבינוביץ' ב-ו' תמוז תשפ"א. בסוף אותה השנה, עבר הרב נוסבוים לשמש כמגיד שיעור בישיבת צוויבל, ובשנה שלאחר מכן חזר לשמש כמגיד שיעור לבני שיעור ג'. את מקומו כמגיד שיעור לבני שיעור ב' מילא הרב דניאל ברויאר (בנו של הרב שלמה ברויאר ומשיב בישיבת שערי שמועות).

צוות הישיבה כיום 
ראש הישיבה כיום הוא הרב שלמה שלזינגר, בנו של הרב משה יהודה שלזינגר.

כמשגיח משמש הרב אביעזר שפירא, רב בית המדרש של חסידות דרוהוביץ'. משגיחים נוספים בישיבה הם הרב יששכר כהן והרב מאיר פליטו, שהתווסף לצוות הישיבה מאז מגפת הקורונה, אז הרב כהן לא יכול היה להגיע מפאת מחלה.

מגידי השיעורים בשיעור א' הם - הרב חיים מייזליש והרב משה לנג בסדר א', והרב אלחנן שנברגר (בנו של הרב יוסף שנברגר אדריכל הישיבה הגדולה, וגיסו של הרב גנס) והרב אהרן רבינוביץ תאומים בנו של הרב יעקב רבינוביץ תאומים בסדר ב'.

מגידי השיעורים בשיעור ג' הם - הרב שלום מאיר קוט (שיש המתייחסים אליו כראש הישיבה הקטנה), הרב חיים דומב. הרב קוט ר"מ בסדר א' של חצי מהבחורים במהלך כל השנה, והרב דומב משמש כר"מ.

הישיבה כיום 
הישיבה קטנה, הכוללת פנימיה, היא מהישיבות הגדולות והמובילות בירושלים, ובכלל. הישיבה נחשבת לישיבה בעלת משטר יחסית לשאר הישיבות ועם זאת הביקוש אליה גדול. אחד המאפיינים שגורמים לביקוש הגדול הוא שהישיבה משלבת בתוכה את כל סוגי הבחורים והמשפחות, מה שמייצר ביקוש מכלל אזורי העיר, כאשר חלק גדול מקרב ההורים השולחים לישיבה, הם בוגרי הישיבה בעצמם.

יותר מרבע מכל שיעור הנכנס לישיבה מורכב מבחורים הגרים בבית וגן, רובם הגדול מתלמוד תורה אחיעזר, ומספר בחורים נוספים מתלמוד תורה חקרי לב. הישיבה מעדיפה בחורים מבית וגן, משום שאינם צריכים פנימייה. תלמודי תורה נוספים השולחים לישיבה הם המסורה מרמת שלמה, אבני שלמה מגבעת שאול, אורחות אי"ש והרא"ם מהר נוף, קהילת קמניץ מנווה יעקב, חוות דעת ושערי דעת מרמות, חכמת שלמה מסנהדריה, ועוד.

הישיבה שולחת בכל שנה רבים מתלמידיה המסיימים את הישיבה לישיבות גדולות המובחרות ביותר בציבור הליטאי, כשרוב השיעור המסיים את הישיבה מתחלק בין ישיבת חברון, לישיבת פוניבז'. הישיבה משדלת את הבחורים שלא ללכת לישיבת חברון, ובשנת 2018 אף נשלחו כמחצית מהכמות אותה הייתה שולחת מדי שנה לחברון, זאת לאחר שאחד מבכירי צוות הישיבה הפציר בבחורים שלא לשלוח אליה טפסי רישום. עם זאת מדי שנה כמות גדולה ביחס לשאר הישיבות, ולפעמים אף הגדולה ביותר, נשלחת לשם.

הישיבה מונה כיום כ-300 בחורים.

בשנת 2023 התקבלו 102 בחורים לשיעור א'.

בוגרי הישיבה 
 הרב חיים קוק
 הרב דוד הקשר
 הרב עובדיה יוסף
 הרב אהרן פפויפר
 הרב נריה גוטל
 הרב אברהם סלים
 הרב אביעזר שפירא
 הרב דב איסר הכהן קוק
 הרב אורי מקלב

קישורים חיצוניים 

 
 
 שיחות ושיעורים מרבני הישיבה בקול הלשון
 
 
 
 
 
 
 מיכאל יעקובסון: סיבוב בישיבת קול תורה בשכונת בית וגן, באתר 'חלון אחורי', 30 בינואר 2019

הערות שוליים 

ישיבות קטנות בישראל
ירושלים: ישיבות